**Alfabetul**

*Constanţa Buzea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

– Ce mai lume de pitici!

– Taci din gură, să n-o strici!

– Mângâie-i cu umbra! Poţi?

– Dacă sufli, zboară toţi!

– Dacă-ţi vine să strănuţi?

– Cred că-n altă lume-i muţi!

Hai şi tu în lumea lor,

Pici-Pitic, să facem haz!

Caţără-mi-te pe nas,

Plimbă-te printre pistrui

Ca pe nişte cărărui!

Umbra ta va fi, în schimb,

Foarte mare, măi băiete,

Clătinându-se un timp

Pe tavan şi pe perete.

– Ce mai lume de cuvinte!

– Stăm sau mergem înainte?